标题：李昉
人物简介
李昉生于唐庄宗同光三年，卒于宋太宗至道二年，年七十二岁。以荫补斋郎，选授太子校书。汉乾佑中，举进  《太平广记五百卷》士。仕汉、周归宋，三入翰林。太宗朝拜平章事。端拱初，（公元九八八年）边警急，诏群臣各进策。昉引汉、唐故事，以屈己、修好、饵兵、息民为言，时论称之。性和厚，在位无赫赫称。好接宾客。居中书日，有求进用者，虽之其才可取，必正色拒之，已而擢用。或不足收用，必和颜温语待之。至道二年（996年），李昉陪皇帝去南郊祭祀，跪拜时摔倒，几天后去世，谥文正。葬于河北省饶阳县南12公里五公村东。昉为文慕白居易浅近易晓。著有文集五十卷，（《宋史》本传）又奉敕撰《太平御览》，《文苑英华》，《太平广记》等书，并行于世。
李昉生平
官至右拾遗、集贤殿修撰。后周时任集贤殿直学士、翰林学士。宋初为中书舍人。宋太宗时任参知政事、平章事。雍熙元年（984年）加中书侍郎。他的主要功绩是主编了三部巨著：《太平御览》始于宋太宗太平兴国二年（977年），完成于八年（983年），开始叫《太平总类》，因太宗每天阅览，改题为《太平御览》，全书共一千卷，分五十五部，编撰时广采各种书籍一千六百多种。《太平广记》是一部小说总集，因成书于太宗太平兴国年间故名。全书共五百卷，分九十二大类。内容采录自汉代至宋初的小说、笔记、稗史，保存了大量古小说资料。《文苑英华》是一部诗文总集。全书起自南朝梁末，下至晚唐五代,作家两千二百人，诗文作品约两万篇。全书共一千卷，分赋、诗等三十八类。三部书与《册府元龟》合称宋代四大书。他还曾参加编撰《旧五代史》，自己有文集五卷，已失传。 李昉（西元九二五～九九四年），字明远，深州饶阳人。后唐庄宗同光三年生。父超，仕后晋为集贤直学士，昉以荫补太庙斋郎。后汉乾佑间举进士，授秘书郎，直弘文馆。改右拾遗、集贤修撰。后周显德二年（九五五）从李谷征淮南，掌军中章奏，世宗善其文才，师还，擢知制诰、集贤直学士，累迁翰林学士。丁忧归。入宋，迁中书舍人，罢为给事中。宋建隆四年（九六三）出知衡州，寻代归，陶谷诬奏昉为亲属求京畿令，太祖疑之，出昉为彰武行军司马。开宝二年（九六九）召还，历官集贤学士，坐贡士所取失当，左迁太常少卿，改判国子监，明年复拜中书舍人、翰林学士。太宗即位，加户部侍郎，与修太祖实录。从征太原归，拜工部尚书兼翰林承旨。太平兴国八年（九八三）改文明殿学士，除参知政事，拜平章事，监修国史，加中书侍郎。端拱初罢为右仆射，诏问备御契丹之策，昉引汉唐故事，深以屈己修好、弭兵息民为言，时论韪之。淳化二年（九九一）复相，四年罢，明年致仕。至道二年卒，年七十二。赠司徒，諡文正。昉温和无城府，宽厚多恕，不念旧恶，在位循谨自守，无赫赫称。太平兴国二年（九九七），奉敕监修太平御览一千卷，又辑古来轶闻琐事为太平广记五百卷，七年复监修文苑英华一千卷，以续昭明文选，皆盛行於世。
外界评价
人事有代谢，往来成古今 
江山留胜迹，我辈复登临 
水落鱼梁浅，天寒梦泽深 
羊公碑尚在，读罢泪沾襟 
宋代范仲淹死后，谥为‘文正’，因为范仲淹的人格魅力和影响，‘文正’成为此后士大夫的追求。 
至道二年（996年），李昉陪皇帝去南郊祭祀，跪拜时摔倒，几天后去世。赠司徒，谥文正。
在这以后，‘文正’就成了大臣们最好的谥号，不再轻易授人，宋以后，得到“文正”谥号的人也屈指可数。
史书记载
《宋史·李昉传》　李昉，字明远，深州饶阳人。父超，晋工部郎中、集贤殿直学士。从大父右资善大夫沼无子，以昉为后，荫补斋郎，选授太子校书。汉乾祐举进士，为秘书郎。宰相冯道引之，与吕端同直弘文馆，改右拾遗、集贤殿修撰。
周显德二年，宰相李谷征淮南，昉为记室。世宗览军中章奏，爱其辞理明白，已知为昉所作，及见《相国寺文英院集》，乃昉与扈蒙、崔颂、刘衮、窦俨、赵逢及昉弟载所题，益善昉诗而称赏之曰：“吾久知有此人矣。”师还，擢为主客员外郎、知制诰、集贤殿直学士。四年，加史馆修撰、判馆事。是年冬，世宗南征，从至高邮，会陶谷出使，内署书诏填委，乃命为屯田郎中、翰林学士。六年春，丁内艰。恭帝嗣位，赐金紫。
宋初，加中书舍人。建隆三年，罢为给事中。四年，平湖湘，受诏祀南岳，就命知衡州，逾年代归。陶谷诬奏昉为所亲求京畿令，上怒，召吏部尚书张昭面质其事。昭老儒，气直，免冠上前，抗声云：“翙罔上。”上疑之不释，出昉为彰武军行军司马，居延州为生业以老。三岁当内徙，昉不愿。宰相荐其可大用，开宝二年，召还，复拜中书舍人。未几，直学士院。
三年，知贡举。五年，复知贡举。秋，预宴大明殿，上见昉坐卢多逊下，因问宰相，对曰：“多逊学士，昉直殿尔。”即令真拜学士，令居多逊上。昉之知贡举也，其乡人武济川预选，既而奏对失次，昉坐左迁太常少卿，俄判国子监。明年五月，复拜中书舍人、翰林学士。冬，判吏部铨。时赵普为多逊所构，数以其短闻于上，上询于昉，对曰：“臣职司书诏，普之所为，非臣所知。”普寻出镇，多逊遂参知政事。
太宗即位，加昉户部侍郎，受诏与扈蒙、李穆、郭贽、宋白同修《太祖实录》。从政太原，车驾次常山，常山即昉之故里，因赐羊酒，俾召公侯相与宴饮尽欢，里中父老及尝与游从者咸预焉。七日而罢，人以为荣。师还，以劳拜工部尚书兼承旨。太平兴国中，改文明殿学士。时赵普、宋琪居相位久，求其能继之者，宿旧无逾于昉，遂命参知政事。十一月，普出镇，昉与琪俱拜平章事。未几，加监修国史，复时政记先进御而后付有司，自昉议始也。
雍熙元年郊祀，命昉与琪并为左右仆射，昉固辞，乃加中书侍郎。王师讨幽蓟不利，遣使分诣河南、东，籍民为兵，凡八丁取一。昉等相率奏曰：“近者分遣使籍河南、东四十余郡之民以为边备，非得已也。然河南之民素习农桑，罔知战斗，一旦括集，必致动摇，若因而啸聚，更须剪除。如此，则河北闾阎既困于戎马，河南生聚复扰于萑蒲，矧当春和，有妨农作。陛下若以明诏既颁，难于反汗，则当续遣使臣，严加戒饬，所至点募，人情若有不安，即须少缓，密奏取裁，庶免后患。”上嘉纳之。
端拱初，布衣翟马周击登闻鼓，讼昉居宰相位，当北方有事之时，不为边备，徒知赋诗宴乐。属籍田礼方毕，乃诏学士贾黄中草制，罢昉为右仆射，且加切责。黄中言：“仆射，百僚师长，实宰相之任，今自工部尚书而迁是职，非黜责也。若曰文昌务简，以均劳逸为辞，斯为得体。”上然之。会边警益急，诏文武群臣各进策备御，昉又引汉、唐故事，深以屈己修好、弭兵息民为言，时论称之。
淳化二年，复以本官兼中书侍郎、平章事，监修国史。三年夏，旱蝗，既雨。时昉与张齐贤、贾黄中、李沆同居宰辅，以燮理非材，上表待罪，上不之罪。四年，昉以私门连遭忧戚，求解机务，诏不允，遣齐贤等谕旨，复起视事。后数月，罢为右仆射。先是，上召张洎草制，授昉左仆射，罢相，洎言：“昉居燮理之任，而阴阳乖戾，不能决意引退，俾居百僚师长之任，何以示劝？”上览奏，乃令罢守本官。
晋侍中崧者，与昉同宗且同里，时人谓崧为东李家，昉为西李家。汉末，崧被诛。至是，其子璨自苏州常熟县令赴调，昉为讼其父冤，且言：“周太祖已为昭雪赠官，还其田宅，录璨而官之。然璨年几五十，尚淹州县之职，臣昔与之同难，岂宜叨遇圣明。傥推一视之仁，泽及衰微之祚，则已往之冤获伸于下，而继绝之恩永光简册矣。”诏授璨著作佐郎，后官至右赞善大夫。
明年，昉年七十，以特进、司空致事，朝会宴飨，令缀宰相班，岁时赐予，益加厚焉。至道元年正月望，上观灯乾元楼，召昉赐坐于侧，酌御樽酒饮之，自取果饵以赐。上观京师繁盛，指前朝坊巷省署以谕近臣，令拓为通衢长廊，因论：“晋、汉君臣昏暗猜贰，枉陷善良，时人不聊生，虽欲营缮，其暇及乎？”昉谓：“晋、汉之事，臣所备经，何可与圣朝同日而语。若今日四海清晏，民物阜康，皆陛下恭勤所致也。”上曰：“勤政忧民，帝王常事。朕不以繁华为乐，盖以民安为乐尔。”因顾侍臣曰：“李昉事朕，两人中书，未尝有伤人害物之事，宜其今日所享如此，可谓善人君子矣。”
二年，陪祀南郊，礼毕入贺，因拜舞仆地，台吏掖之以出，卧疾数日薨，年七十二。赠司徒，谥文正。
昉和厚多恕，不念旧恶，在位小心循谨，无赫赫称。为文章慕白居易，尤浅近易晓。好接宾客，江南平，士大夫归朝者多从之游。雅厚张洎而薄张佖，及昉罢相，洎草制深攻诋之，而佖朔望必诣昉。或谓佖曰：“李公待君素不厚，何数诣之？”佖曰：“我为廷尉日，李公方秉政，未尝一有请求，此吾所以重之也。”
昉所居有园亭别墅之胜，多召故人亲友宴乐其中。既致政，欲寻洛中九老故事，时吏部尚书宋琪年七十九，左谏议大夫杨徽之年七十五，郢州刺史魏丕年七十六，太常少卿致仕李运年八十，水部郎中朱昂年七十一，庐州节度副使武允成年七十九，太子中允致仕张好问年八十五，吴僧赞宁年七十八，议将集，会蜀寇而罢。
昉素与卢多逊善，待之不疑，多逊屡谮昉于上，或以告昉，不之信。及入相，太宗言及多逊事，昉颇为解释。帝曰：“多逊居常毁卿一钱不直。”昉始信之。上由此益重昉。
昉居中书日，有求进用者，虽知其材可取，必正色拒绝之，已而擢用；或不足用，必和颜温语待之。子弟问其故，曰：“用贤，人主之事；若受其请，是市私恩也，故峻绝之，使恩归于上。若不用者，既失所望，又无善辞，取怨之道也。”
初，超未有子，昉母谢方娠，指腹谓叔母张曰：“生男当与叔母为子。”故昉出继于超。昉再相，因表其事，求赠所生父母官。诏赠其祖温太子太傅，祖母权氏莒国太夫人，超太子太师，谢氏郑国太夫人。
昉素病心悸，数岁一发，发必弥年而后愈，盖典诰命三十余年，劳役思虑所致。及居相位，益加忧畏。有文集五十卷。子四人：宗讷、宗诲、宗谔、宗谅。宗诲，右赞善大夫。宗谅，主宾客员外郎。
藏书之家
北宋著名藏书家、文献学家。字明远。深州饶阳（今河北饶阳）人。后晋时荫补斋郎。后汉乾佑元年（948）进士，官为秘书郎、入直弘文馆、改集贤殿修撰。后周显德中为记室，从征淮南，擢知制诰，判史官，为翰林学士。入宋后，累官中书舍人，直学士院，复为翰林供职。家聚书多汉唐故事，进《开宝通义》200卷。太宗即位，加户部侍郎，参加修纂《太祖实录》等书。太平兴国八年（983），擢参知政事，兼修国史。一生多在三馆就职，对图籍藏储和文献掌故较为熟悉了解。利用三馆丰富藏书，参与纂辑有大型类书《太平御览》、《文苑英华》、《太平广记》、《册府元龟》，称宋代四大类书。因征引材料宏富，多古籍佚文，自汉代到宋初，多有失传之书，赖此得考见其原文。对保存古代文献资料有贡献。又开辟学馆，以延学士大夫，阅书不必见馆主，而下马入直读书。所居有园亭别墅之胜，书室坟籍环列四周，召故友名儒寓乐其中。卒赠司徒，谥文正。[1]